Nafarroako Parlamentuak, 2018ko otsailaren 1ean egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Parlamentuak ETAri exigitzen dio desegiteaz batera entregatu dezan bere jarduera terroristei buruz daukan dokumentazio guztia, eta Espainiako eta Frantziako justiziari lagun diezaien horiek guztiak zehatz-mehatz argitzen”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak ETAri exigitzen dio desegin dadin eta Espainiako eta Frantziako justiziari entregatu diezaion bere jarduera terroristari buruz daukan dokumentazio guztia.

2. Nafarroako Parlamentuak ETAko militante eta militante ohi guztiei exigitzen die Espainiako eta Frantziako justiziari laguntza eman diezaioten, desegin aitzin nahiz desegin ondoren, xeheki argitze aldera beren delitu-jarduera guzti-guztiak eta bakoitza, eta horien induzitzaileen, sustatzaile ekonomikoen, sopikunen nahiz laguntzaile intelektualen nortasuna eta erantzukizunak”.

Iruñean, 2018ko otsailaren 6an

Lehendakaria: Ainhoa Aznárez Igarza